VENDIM
Nr. 496, datë 10.6.2015

PËR KALIMIN NË PËRGJEGJËSI ADMINISTRIMI TË MINISTRISË SË PUNËVE TË BRENDSHME, PËR PREFEKTIN E QARKUT TË TIRANËS DHE ADMINISTRATËN E TIJ, TË GODINËS QENDRORE TË SHËRBIMIT GJEOLOGJIK SHQIPTAR

Në mbështetje të nenit 100 të Kushtetutës dhe të neneve 10, 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI:

1. Kalimin në përgjegjësi administrimi të Ministrisë së Punëve të Brendshme, për prefektin e Qarkut të Tiranës dhe administratën e tij, të godinës qendrore të Shërbimit Gjeologjik Shqiptar, sipas planimetrive që i bashkëlidhen këtij vendimi dhe janë pjesë përbërëse të tij, për t’u përdorur për mjedise pune.
2. Prefektit të qarkut të Tiranës nuk i lejohet tjetërsimi, ndryshimi i destinacionit ose dhënia në përdorim të tretëve e pronës së përcaktuar në pikën 1, të këtij vendimi.
3. Ngarkohen Ministria e Punëve të Brend-shme, prefekti i Qarkut të Tiranës dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare. 

KRYEMINISTRI
Edi Rama

